בכושר לגיימינג ?
עידו ברוש יו"ר העמותה לגיימינג תחרותי בישראל: "ישראל נחשבת כמעצמת הייטק וטכנולוגיה וזהו מהלך טבעי לקדם אותה למעמד מוביל בענף הספורט של המחר – הענף הצומח בקצב המהיר ביותר בעולם כיום".
עו"ד בועז סיטי המייצג את העמותה לגיימינג תחרותי בישראל בפני משרד התרבות והספורט: "לא מן הנמנע שכבר באולימפיאדה בפריז בשנת 2024 יהיה פיילוט לתחרות של ספורט אלקטרוני".
העמותה לגיימינג תחרותי בישראל ערכה ביום רביעי ה-15.5.2019 כנס מקצועי ראשון מסוגו בישראל לתעשיית הגיימינג, מהתעשיות הצומחות ביותר בעולם: הפורום הישראלי לספורט אלקטרוני. בכנס השתתפו חברות סטארט-אפ הפועלות בזירת הגיימינג, משקיעים, חברות טכנולוגיה, מועדונים וקבוצות ונציגי רשויות ספורט. הפורום, שהתקיים בשיתוף רשת מתחמי העבודה המשותפים BE ALL, התמקד בשני נושאים מרכזיים: טכנולוגיה ורגולציה בספורט אלקטרוני. באירוע הבינלאומי, בחסות חברת Playtika ומכבי- התנועה העולמית, השתתפו אורחים בכירים מהארץ ומחו"ל ובהם קולין וובסטר, נשיא הפדרציה העולמית לספורט אלקטרוני וליאופולד צ'ונג מזכ"ל הפדרציה.
מבין הסוגיות בהן דן הפורום: כיצד יכולה סצנת ההזנק הישראלית לעזור לארגוני הספורט האירופאי?, שוק הייבוא האירופאי, השקעות בEsports , כיצד עוזרות הפדרציות הלאומיות לטפח את התעשייה, והשלכות מיצוב הענף כספורט אולימפי.
במסגרת האירוע התקיים פאנל משקיעים, בו ידונו מומחים בשאלת מיליון הדולר- למה זה הזמן להשקיע דווקא במיזמים בתחום הגיימינג התחרותי? בחצי השני של הכנס יתקיים פאנל מיוחד בנושא ספורט אלקטרוני והמשחקים האולימפיים – בו ידונו מומחים בשאלה האם הענף צריך להיכלל במשחקים האולימפיים ובאיזו צורה. בפאנל ישתתפו נשיא הפדרציה העולמית לספורט אלקטרוני וגם עו"ד בועז סיטי המומחה לדיני ספורט בארץ ובאירופה. עוד בפורום, חשיפה לחברות סטארט אפ ישראליות שמנסות להפוך את הסטארט אפ ניישן לאומת המשחקים, והרצאה מסכמת על עתיד התעשייה ב-2025.